Diari Oficial de la Generalitat Valenciana


Sumari del DOGV 6183, del 13-01-2010 (2009/14236)

RESOLUCIÓ de 15 de desembre de 2009, del conseller de Governació, com a president de l'Observatori de Dret Civil Valencià, per la qual es modifica la composició de l'Observatori esmentat.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6183

Data del DOGV
:   13-01-2010

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2009/14869


Data del document
:   15-12-2009

Organisme emissor
:   Conselleria de Governació

Tipus de document
:   Resolució

Anàlisi jurídica

 Descriptors 

:   * Observatori de Dret Civil Valencià
    * Tribunal de Les Aigües
    * Dret regional

RESOLUCIÓ de 15 de desembre de 2009, del conseller de Governació, com a president de l'Observatori de Dret Civil Valencià, per la qual es modifica la composició de l'Observatori esmentat. [2009/14840]  
L'Observatori de Dret Civil Valencià va ser creat mitjançant el Decret 30/2002, de 26 de febrer, del Govern Valencià, i després de la modificació efectuada pel Decret 97/2004, d'11 de juny, del Consell, es configura com l'òrgan col·legiat assessor de la Comissió de Codificació Civil Valenciana, és a dir, un fòrum representatiu en què, amb participació de la Generalitat i de diferents institucions, organismes i entitats, es debaten qüestions i eleven propostes en matèria de dret civil valencià.  
El Decret 218/2007, de 26 d'octubre, del Consell, pel qual s'aprova el Reglament de la Comissió de Codificació Civil Valenciana i el seu òrgan assessor, l'Observatori de Dret Civil Valencià, va modificar les funcions, l'estructura organitzativa i el règim de funcionament d'ambdós organismes.  
L'article 22.1 f) de l'esmentat Reglament, en regular la composició de l'Observatori de Dret Civil Valencià, indica que aquest òrgan l'integraran, entre altres vocals nomenats pel/la president/a: «XIV) Fins a deu vocals, entre juristes i historiadors de reconegut prestigi o experts en assumptes d'Estat i autonòmics».  
Al seu torn, el propi article 22 del Reglament disposa, en el seu apartat 2, el següent: «Podrà acordar-se l'assistència a les sessions de l'Observatori, en qualitat d'experts, amb veu però sense vot, de juristes i historiadors de reconegut prestigi o experts en assumptes d'Estat i autonòmics, així com de qualsevol altre expert designat a l'efecte pel/la president/a o el/la coordinador/a».  
El conseller de Governació, com a president de l'Observatori de Dret Civil Valencià, mitjançant una Resolució de 31 de gener de 2008, va nomenar els vocals de l'Observatori adés esmentat. I també, amb data 31 de gener de 2008, va dictar una resolució per la qual es va determinar la composició de l'Observatori de Dret Civil Valencià, resolució aquesta última que es va publicar en el DOCV número 5707, de 20 de febrer d'aqueix mateix any.  
Entre els vocals designats es trobava, com a expert en assumptes autonòmics, Ricardo Bayona Giménez, el qual llavors detenia el càrrec de sotssecretari de la Conselleria d'Indústria, Comerç i Innovació.  
Amb caràcter recent, en virtut de l'article primer del Decret 122/2009, de 29 d'agost, del Consell, pel qual cessen i es nomenen alts càrrecs de l'administració de la Generalitat, el Sr. Bayona Giménez ha cessat en el càrrec anteriorment al·ludit.  
La disposició final primera del Decret 218/2007 faculta el titular de la conselleria amb competència en matèria de desenrotllament estatutari per a dictar totes les disposicions que exigisquen l'aplicació i execució d'aquest decret.  
En exercici d'aqueixa facultat i en virtut del que disposa l'article 13.1 del Decret 19/2009, de 6 de novembre, del president de la Generalitat, pel qual es determinen les conselleries en què s'organitza l'administració de la Generalitat, en relació amb l'article 5 del Decret 100/2007, de 13 de juliol, del Consell, pel qual s'aprova el Reglament Orgànic i Funcional de la Conselleria de Governació, es dicta la present resolució:  
Primer  
Cessar Ricardo Bayona Giménez com a vocal de l'Observatori de Dret Civil Valencià, agraint-li la col·laboració prestada.  
Segon  
La present resolució es publicarà en el Diari Oficial de la Comunitat Valenciana i produirà efectes des del dia de la publicació.  
València, 15 de desembre de 2009.- El conseller de Governació: Serafín Castellano Gómez.